เงินบาทเปิด 30.61/63
เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ คาดแกว่งแคบ มองกรอบ 30.60-30.64
25 ธ.ค. 2555

เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ คาดแกว่งแคบ มองกรอบ 30.60-30.64
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ ทรงตัวจากปิดตลาดช่วงเย็นวานนี้ที่ระดับ 30.62/64 บาท/ดอลลาร์ เนื่องจากยังไม่มีปัจจัยใหม่ และเป็นช่วงวันหยุดยาว          "วันนี้คาดว่าเงินบาทจะยังคงเคลื่อนไหวในกรอบแคบๆ เนื่องจากยังไม่มีปัจจัยใหม่เข้ามากระตุ้นตลาด ประกอบกับเป็นช่วงใกล้วันหยุดสิ้นปี ขณะที่วันนี้ตลาดเงินในนิวยอร์กปิดทำการเนื่องในวันคริสมาสต์" นักบริหารเงิน กล่าว          ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 84.64/89 เยน/ดอลลาร์ ส่วนเงินยูโรอยู่ที่ระดับ 1.3174/3196 ดอลลาร์/ยูโร ทั้งนี้เงินเยนได้ปรับตัวอ่อนค่าลงในรอบ 20 เดือน หลังจากว่าที่นายกรัฐมนตรีญี่ปุ่นพยายามจะกดดันให้ธนาคารกลางญี่ปุ่น(BOJ) กำหนดเป้าหมายเงินเฟ้อให้สูงขึ้น          นักบริหารเงิน คาดว่า วันนี้เงินบาทจะเคลื่อนไหวอยู่ในกรอบแคบๆ ระหว่าง 30.60-30.64 บาท/ดอลลาร์